**ДОКЛАД**

**ЗА ДЕЙНОСТТА НА ОБЛАСТНА ЕКСПЕРТНА КОМИСИЯ ПО ЖИВОТНОВЪДСТВО БУРГАС 2016Г.**

***На 05.02.2016г.*** се проведе първото за 2016г. заседание на Експертната комисия по животновъдство Бургас. По създадена вече традиция на първото за годината заседание, в присъствието на над 50 животновъди-членове на ОЕКЖ Бургас и земеделски стопани от всички общини на област Бургас предложихме за обсъждане, сериозно разисквахме и **приехме Програма за дейността на О Е К Ж Бургас за 2016г.** **Експерти на МЗХ** представиха на животновъдите презентация „Подпомагане в животновъдството и разпределение на средствата от Директни плащания 2015 г., сравнителни плащания общо за страната спрямо плащания в Бургаска област. Стана ясно значителното увеличение на средствата, насочени за подкрепа на животновъдния сектор през 2015г. Беше акцентирано върху постигнатото през 2015г, а именно: всички схеми се прилагат на територията на цялата страна (премахнати са изискванията за местоположение на фермите. по-добро насочване на подкрепата с цел подобряване на продуктивността – схеми за животни под селекционен контрол, увеличение в общия брой на подадените заявления и подпомогнатите животни за всички видове животни; улесняване на животновъдите в изпълняване на изискването за задържане (80 дни). Беше обяснена насоката на новата Национална програма по пчеларство 2017-2019г. и старта на екшън план за качеството на млякото.

***На 19.02. 2016г***., се проведе редовно заседание на ОЕКЖ Бургас, на което се обсъдиха предложения за промяна на проект на Наредба за изменение и допълнение на наредба № 7 /24.02.2015г. за прилагане на мярка 10 „Агроекология и климат‘‘ от Програмата за развитие на селските райони за периода 2014-2020г. в направлението „Подсигуряване разнообразна паша на пчелите и осигуряване на естествено опрашване“; Мярка 14 „Плащания за хуманно отношение към животните“ и необходими промени в ППЗСПЗЗ. ОЕКЖ Бургас взе единодушно решение за предложения на промяна на проект на Наредба за изменение и допълнение на наредба № 7 /24.02.2015г. за прилагане на мярка 10 „Агроекология и климат‘‘ от Програмата за развитие на селските райони за периода 2014-2020г., като изрази становище, че осигуряването на достатъчно количество медоносна растителност е един от основните проблеми за пчелите и пчеларите. Мярката е много полезна за пчеларите и би могла да им помогне, участвайки в нея да подпомогнат дейността си и да формират допълнителен доход. Предложенията са съобразени с официалните данни от ОДБХ за броя на пчелните семейства и пчелините на територията на Бургаски регион- броят на собствениците на пчелини на територията на Бургаски регион с минимум три годишен опит и регистрация на пчелина по чл.137 от ЗВД са над 75% от всички пчелари. С предложените промени се цели от мярката индиректно да се възползват пчелари, които се занимават сериозно с пчеларство, които са собственици на добре развити пчелини, с здрави, силни и жизнени пчелни семейства, способни пълноценно да използват медоносната паша и професионално да извършват опрашването и. Ниската пчеларска просвета най-често е причина, в някои пчелини да се отглеждат и поддържат слаби пчелни семейства, които не само, че не дават стокова продукция през годината, но и не са в състояние да опрашват медоносната растителност качествено. ОЕКЖ Бургас счита за необходимо пчеларите, с които предстои земеделските стопани да сключат договор за опрашване на медоносната растителност да имат най – малко 3 години професионален опит в пчеларството, притежаваните от тях пчелини да имат най-малко три годишна регистрация по ЗВД. ОЕКЖ Бургас счита, че използването за препарати за растителна защита, утвърдени в списък от продукти за растителна защита слабо токсични/щадящи пчелите, съгласно публичния регистър на БАБХ не е най доброто решение, когато пчелите са разположени толкова близо до медоносните култури, имайки предвид тяхната слаба токсичност за насекомите. ОЕКЖ Бургас предложи да се изготви отделен списък - приложение на наредбата с биологични инсектицидни препарати за растителна защита, които могат да се използват върху площите по направлението „Подсигуряване разнообразна паша на пчелите и осигуряване на естествено опрашване“, като задължителен за прилагане по наредба №7 /24.02.2015г. за прилагане на мярка 10 „Агроекология и климат‘‘ от Програмата за развитие на селските райони за периода 2014-2020г.е следната: По втора точка: Хуманно отношение към животните по ПРСР 2014-2020г. животновъдите подробно разискваха приложението на мярката в направление „говедовъдство“. По отношение на приложното поле на подпомагането по мярка 14 Хуманно отношение, по специално осигуряване на свободна подова площ при отглеждане на едри преживни животни, ОЕКЖ Бургас има предложение, касаещо първия работен вариант на Наредбата за прилагане на мярката. Мярката е изцяло компенсаторна – за пропуснати ползи в следствие на дейностите за създаване на по-благоприятни условия за отглеждане на животните: осигуряване на условия за отглеждане на животните, които не водят до психически или физически стрес, превенция на заболявания и паразитни болести чрез подобряване на условията на отглеждане и осигуряване на питателна храна по всяко време, осигуряване на безопасни условия за труд, намаляване на замърсяването на околната среда от животински отпадъци, подобряване на конкурентоспособността и устойчивостта на животновъдните стопанства както и подобряване на качеството на крайния продукт. Считаме, че в една част от фермите са заложени и инвестирани средства и изпълнени изискванията за покриване на горепосочените критерии. Животновъдите съсредоточиха вниманието си върху възможността общинските пасища, мери и ливади да се ползват след сключване на договор за наем или аренда след заплащане на наемна или арендна цена определена по пазарен механизъм без да е обвързана с размера на средното годишно рентно плащане за землището в съответната община. Отпадането на ограничението, което е въведено в действащата правна норма на чл.100, ал.9 от ППЗСПЗЗ, определената по пазарен механизъм цена да не е по-ниска от средното рентно плащане за землището или за общината ще доведе до възможността да се сформира една по-ниска цена за отдаването на ПМЛ на ползвателите. Те от своя страна ще бъдат стимулирани да подават заявления и да участват в тръжни процедури по отдаването им и да ги използват по предназначение.

***Днес, 15.03.2016г***.в присъствието над 150 животновъда от Бургаски регион се проведе работна информационна среща с лектори Проф. Лалева, проф. дсн Живко Кръстанов от Земеделския институт Стара Загора. Акцентира се на връзката между селекцията и пазара, отчитайки очакванията му и дефицита на говеждо и овче месо. Животновъдите се запознаха с възможните пътища за развитие на месодайното говедовъдство, възможностите за производство на качествено месо от говеда в България. Посочиха се основните възможности за по-пълно използване на наличните породни ресурси за производството на месо, промишлено кръстосване на пасивната част от популацията с бици от подходящи породи за месо и създаване на популация говеда за месо. Проф. дсн Стайка Лалева разясни начините за“ Ефективно производство на месо от специализирани породи овце“ отглеждани у нас, даде ценни съвети за правилната организация на случната кампания, организацията на заплождането, интензификацията на размножителния процес, при използване на технологии на опазване на околната среда. Акцентира върху предимствата и възможностите за максимално оползотворяване на пасищата, алтернатива за полу- и планинските региони, начините за ограничаване на демографските проблеми в тези региони. Проф. Лалева отново подчерта неотложната необходимост от създаване на сдружения, както за производство, така и за организация на пазара на животински продукти. Майкрософт България, предложиха решения, които покриват целия процес в животновъдството, свързани както с отглеждане, така и с доставки, и с реализация, така че във всеки един момент стопанина да знае за състоянието на всяко едно животно. Коментираха се софтуерни възможности за управление на събитията: прегледи, осеменяване, диагностика, за данни за млеконадоя, за теглови данни, за калкулация на себестойността във всеки момент и редица други възможности.

Предложихме по повод ситуацията в млечния сектор у нас Консултативния съвет по животновъдство към МЗХ, да проведе извънредна среща, на която в духа на конструктивност, оперативност и съгласуваност, чрез диалог да се вземе най - правилното възможно решение в сферата на добива и преработката на сурово мляко, касаещо трудно преодолимата и задълбочаваща криза за млекопреработвателите и млекопроизводителите в България. На територията на Бургаска област да се изгради лаборатория, която да извършва лабораторни анализи на хранителни продукти от животински и растителен произход, диагностика на заболяванията по животните, окачествяване на фуражи, контрол върху растителното здраве - почви, посадъчен материал, вредители и болести по растенията.

***На 18.04.2016г.,*** в присъствието на 40 животновъди от всички общини на Бургаска област се проведе спешно извънредно заседание на членовете на Областната експертна комисия по животновъдство Бургас съвместно с обучение във връзка с добив на качествено мляко, организирано от Министерство на земеделието и храните, Национална служба за съвети в земеделието, Селскостопанска академия и Българска агенция по безопасност на храните. Разискваха се теми по Хранене на млекодайни животни (крави, биволи, овце и кози) – аспекти за малки и големи производители. Хуманно отношение към млекодайни животни и влиянието му върху качествените показатели на млякото (акцент върху кравето мляко). Системи за отглеждане на млекодайни животни и фактори, влияещи върху качеството на добитото мляко. Хигиенен добив на мляко (различни системи) и качествени характеристики на полученото мляко. Заразен нодуларен дерматит – актуална епизоотична обстановка. Работен план за подобряване качеството на суровото мляко в България. Възможности за подпомагане на млекопроизводителите по Програмата за развитие на селските райони (ПРСР) 2014-2020г. Оповестиха се приложените профилактични, ограничителни и извънредни мерки за предпазване от разпространението на Заразния нодуларен дерматит по говедата. Информираха фермерите за възможността на постваксинални инциденти след прилагане на жива ваксина срещу болестта и предупредиха, че закупуването на ваксини от страна на животновъдите е забранено. Сведоха до знанието им Указанията за извършване на инсектицидни обработки при ограничаване и ликвидиране на заболяването „Заразен нодуларен дерматит по говедата“. Наблегнаха на стриктно спазване на задълженията на животновъдите да оповестят по най-бързия начин съмненията за инфектирани животни на техния ветеринарен лекар. Колегите информираха животновъдите за „План за работа и действие в България“ относно укрепване на схемата за изпитване на суровото краве мляко в България, в който са набелязани мерки за решаване на проблемите, извършване на официална преоценка на състоянието на млекодобивните обекти с оглед на съответствието им със структурните и хигиени изисквания за събиране на сурово мляко, продължаване на базирана на риска честота на официални проверки по цялата верига на събиране и преработка на сурово мляко, за системата на пробовземане за анализ на суровото мляко.

След изложените теми протече оживена дискусия, в която животновъдите споделиха тревогите и притесненията, имаха въпроси, дадоха мнения и **предложения, които обобщихме както следва:**

1. Заболяването Заразен нодуларен дерматит по говедата (LSD) да бъде признато за форсмажорно обстоятелство.

2. Имайки в предвид необходимостта от стриктно спазване на наложените ветеринарномедицински мерки и с цел спазване на изискванията за биосигурност на животновъдните ферми и пропускателен режим да се преустанови вземането на млечни проби до ликвидиране на заболяването.

3. В предпазната зона, с радиус 50 км около засегнатите огнища държавата да се ангажира да извърши спешна дезинсекция по всички възможни начини, които гарантират намаляване на популацията на векторите на заболяването.

4. Да се възстановят разходите на животновъдите по провеждане на дезинсекцията на животновъдни обекти и периодичните обработки на животните срещу насекоми.

5. При влошаване на епизоотичната обстановка да се предприемат спешни мерки по проучване и доставка на ваксина, която ще даде резултати в борбата с Заразен нодуларен дерматит по говедата (LSD).

Областна Експертна комисия по животновъдство Бургас **през м. май 2016г**. инициира поредица от срещи с животновъди по общини по повод усложнената епизоотична обстановка на територията на страната във връзка с констатирани огнища на болестта Заразен нодуларен дерматит. **На тези срещи** подробно и задълбочено бе съсредоточено вниманието им върху етиологията, клиничната картина, контрола на болестта „Заразен нодуларен дерматит“, с приложените профилактични, ограничителни и извънредни мерки за предпазване от разпространението на Заразния нодуларен дерматит по говедата. Информираха се фермерите за забраната на придвижване на едри преживни животни, отглеждани на територията на областта, за хода на ваксинацията на всички възприемчиви животни в 20 километрова зона около огнищата на заболяването (кръгова ваксинация) и предупредиха, че закупуването на ваксини от страна на животновъдите е забранено. Сведе се до знанието им Указанията за извършване на инсектицидни обработки при ограничаване и ликвидиране на заболяването „Заразен нодуларен дерматит по говедата“. Обърна се внимание на необходимостта от стриктно спазване на задълженията на животновъдите да оповестят по най-бързия начин съмненията за инфектирани животни на техния ветеринарен лекар. Доведе се до знанието на фермерите информация за хода на кампанията по директни плащания 2016г. Бяха разгледани и обсъдени конкретни казуси от компетенцията на ОД“З“ Бургас касаещи животновъдите, присъстващи на срещата.

**На 17 май 2016г**., в Бургас, по инициатива на Агроклъстер „Устойчиво развитие на Странджа“ и под патронажа на областния управител на област Бургас се проведе кръгла маса на тема „Инвестиции за устойчиво развитие на Странджа“. Областна дирекция „Земеделие“ Бургас представи на вниманието на присъстващите презентация, показваща практиките, възможностите и перспективите за развитието на Странджа, както и подробна информация за структуроопределящи отрасли на местната икономика в Странджа, на общините Средец и Малко Търново като земеделие, туризъм и горско стопанска дейност. На срещата се дискутираха въпроси, свързани с проблемите за развитието на Странджа, спешната нужда от преодоляване на демографската криза и създаване на среда за привличане на интерес към агро сектора. Организаторите поеха ангажименти, свързани с инвестиции в Странджа, развитие на животновъдството и създаване на нови работни места. Като панелисти в кръглата маса участваха проф. Димитър Греков в качеството му на Директор на Център за продължаващо обучение към Аграрен университет Пловдив, г-жа Маргарита Гатева- представител на МОН, Проф. Иван Михов-Агроуниверс 2006г. Модератор на кръглата маса е Проф. Маруся Любчева.

***През м. юни ОЕКЖ Бургас уведоми лично и чрез медиите и кметовете на населени места*** собствениците на животновъдните обекти за едри и дребни преживни животни за спешната необходимост да увеличат мерките за биосигурност, да извършват дезинфекция и дезинсекция. Оборите трябва да замрежат и да се обработват фермите и животните с репеленти, за да се избегне заразяването на животни чрез кръвосмучещи насекоми. При съмнение за заболяване или при смърт на животно незабавно да се информира ветеринарния лекар за обекта. Посещенията на фермата следва да се ограничат, но при невъзможност - да се извършва дезинфекция на всички влизащи и излизащи от обекта превозни средства, а на посетителите да се осигуряват защитни облекла. Стриктно да се спазват наложените ветеринарномедицински мерки и съдействие на ветеринарномедицинските органи. Максимално възможно ограничаване на търговията и движението на животните Всяко движение следва да бъде извършавано след преглед от ветеринарен лекар и издаване на ветеринарномедицинско свидетелство за придвижване.

***На 16 септември 2016г.*** в Бургас се проведе **редовно работно заседание** на членовете на Областната експертна комисия по животновъдство Бургас, на което се обсъдиха предложенията за „Мерки за подобряване на превенцията срещу пожарите“ на създадената със заповед на министъра на земеделието и храните Работна група към МЗХ, която да анализира и предлага мерки за превенция срещу пожари, идващи от горски територии и по конкретно предложението на Работната група относно възможността земеделските стопани да не могат да кандидатстват за наемане на земеделски площи за срок от три години, ако се докаже, че са предизвикали пожар, вследствие на небрежност. Обсъди се възможността фермерският пазар „да подкрепим Българското“ да е с постоянен характер, целогодишно и да се провежда ежеседмично в гр. Бургас. Отчете се необходимост от Информационен семинар за животновъдите от област Бургас през м. октомври 2016г. Обсъди се организация за провеждане на годишния отчет за 2016г. на ОЕКЖ Бургас и номинации за приз „Най добър фермер животновъд“ на Бургас за 2016г.

На продължилото повече от три часа заседание членовете на ОЕКЖ Бургас се обединиха около следните работни предложения, които представихме на вниманието на МЗХ:

1. В създадената със заповед на министъра на земеделието и храните Десислава Танева работна група, която да анализира и предлага мерки за превенция срещу пожари, идващи от горски територии с участници представители на Министерство на околната среда и водите, Държавен фонд „Земеделие“, Изпълнителна агенция по горите, Главна дирекция „Пожарна безопасност и защита на населението“ и Националното сдружение на общините да бъдат включени представители на поне три Областни консултативни съвета по животновъдство по Ваш избор.

2. Във връзка с организацията на информационен семинар за животновъдите от област Бургас през м. октомври, Ви предлагаме на вниманието теми, които предизвикват интерес и са с особена важност за животновъдите:

• Промени в условия и критерии за оценка по мярка 4.1 - съгласно „проект на наредба за изменение и допълнение на наредба № 9 от 2015 г.за прилагане на подмярка 4.1 „инвестиции в земеделски стопанства“ от мярка 4 „инвестиции в материални активи" от програмата за развитие на селските райони за периода 2014 - 2020 г.;

• Промените в обвързаната подкрепа, които ще действат от 2017 до 2020 г., съгласно „Проект за нотификация на обвързаната с производството подкрепа в сектор животновъдство“.

• Създаване на „Типови проекти“ на кланични пунктове, изградени на територията на ферма, регистрирана като животновъден обект по реда на чл. 137 от Закона за ветеринарномедицинската дейност, на която собственик, ползвател или наемател е фермерът, като в пункта се колят само животни, които са негова собственост, или животни, внесени от друг регистриран животновъден обект на същия фермер съгласно „Наредба за изменение и допълнение на наредба № 4 от 2014 г. за специфичните изисквания към производството на суровини и храни от животински произход в кланични пунктове, тяхното транспортиране и пускане на пазара (дв, бр. 60 от 2014 г., в сила от 17.06.2016 г.)

***На 20.09.2016г***. Областна дирекция „Земеделие“ Бургас създаде организация и участва в провеждането на заключителната научна част на Юбилейната българо-полска научна конференция „Структурни промени в земеделието и селските райони на България и Полша в рамки на ОСП – 10 години научно и изследователско сътрудничество”, която се проведе в периода 13-16 Септември 2016г. в София и Бургас. Конференцията е пореден научен проект, реализиран от Института по аграрна икономика /ИАИ/ в София съвместно с Института по икономика на селското стопанство и продоволствието -Национален изследователски институт /IERiGZ-PIB/ във Варшава и Аграрния университет в Пловдив. Целта на конференцията е да се оценят и сравнят промените в областта на земеделието и селските райони на България и Полша в рамките на периода на взаимно сътрудничество, както и възможностите и перспективите пред отрасъла до 2020г. На 15.09. 2016г., полската делегация, водена от Проф. дин Анджей Ковалски – Директор на IERiGZ-PIB, Варшава, с присъствието на Проф. дин Агниешка Вжохалска – IERiGZ-PIB, съпроводена от доц. д-р Пламена Йовчевска - зам. директор и научен секретар на Институт по аграрна икономика София, г-жа Лидия Станкова - директор на Областна дирекция “Земеделие“ Бургас, д-р Галина Петрова- гд на ГД“АР“- ОД“З“ Бургас, в рамките на научната част на конференцията, посети кравефермата на Вангел Лолов в с. Екзарх Антимово, общ. Карнобат. Фермата е съставена от около 200 говеда под строг селекционен контрол от асоциациите за развъждане на кафявата порода говеда- кафяво американско говедо и асоциацията за развъждане на черношарената порода в България - холщаин-фризийско говедо, червено холщаин-фризийско говедо със контролирана млечност на кравите 10 201кг. Биците са подбрани съобразно селекционната цел на фермата и програмата за SireMatch. Фермата е построена по израелски модел и дава възможност животните да се отглеждат в комфортна обстановка. Полските колеги посетиха овцефермата на потомствения животновъд Васил Вазов в с. Огнен, общ. Карнобат. Животновъдната ферма се състои от 625 овце от породата Лакон. Овцете са под селекционен контрол на Асоциацията за развъждане на породата Лакон в България. Бяха силно впечатлени от организацията на работата във фермата, от доилната зала за 46 овце, от средната млечност на фермата, която е 205кг за доен период. Фермерът Вазов храни целогодишно животните си със собствени фуражни смески, произведени от собствени суровини. Обработва около 3 000 дка собствена и наета земя.

Изготвил:

Д-р Галина Петрова

ГД на ГД”АР” при Областна Дирекция „Земеделие” Бургас

Секретар на ОЕКЖ Бургас